# data[].attributes.headline
Τσακίρη Τριανταφυλλιά

# data[].attributes.subject
Τσακίρη Τριανταφυλλιά

# data[].attributes.body
(α)Εργάζομαι σε ένα δημοτικό σχολείο και είμαι δασκάλα σε μικρές τάξεις, φέτος συγκεκριμένα διδάσκω στην Α' Δημοτικού. Ως εκπαιδευτικός που πιστεύω και θέλω να εφαρμόζω τη διαπολιτισμική εκπαίδευση, η οποία θεωρώ ότι είναι η βάση για ανθρώπους με ανεπτυγμένη τη δεξιότητα της διαπολιτισμικής επικοινωνίας, συναντώ σε καθημερινή βάση προκλήσεις και προσκλήσεις προς τη κατεύθυνση της διαπολιτισμικότητας. Από τα εργαστήρια δεξιοτήτων για τα δικαιώματα των παιδιών μέχρι τα ονόματα των ηρώων και των ηρωίδων στα εγχειρίδια. Ακόμη, στο σχολείο φοιτούν μαθητές και μαθήτριες από άλλες χώρες. Έπειτα, το σχολείο που έχει δύο βασικές ξένες γλώσσες από την Α' Δημοτικού, έχει συχνά επισκέψεις καθηγητριών από άλλες χώρες οι οποίες δε γνωρίζουν την ελληνική γλώσσα. Οπότε είτε ως συνάδελφος καλούμαι να δημιουργήσω ένα ασφαλές περιβάλλον για τις καθηγήτριες-επισκέπτριες, είτε ως δασκάλα να εξηγήσω στα παιδιά τη διαφορά που υπάρχει ανάμεσα στους δύο πολιτισμούς και να απαντήσω σε τυχόν απορίες.

(β) Η πρώτη και πιο σημαντική δεξιότητα θεωρώ ότι είναι η ενσυναίσθηση. Έχοντας την μπορούμε να "μπούμε" στη θέση του άλλου, να δείξουμε κατανόηση και να είμαστε πιο ανοιχτοί/ές στο διαφορετικό. Αυτό άμεσα ανοίγει τον δρόμο για τις υπόλοιπες δεξιότητες όπως η προσαρμοστικότητα, η ορατότητα και η διάθεση για επικοινωνία, λεκτική και μη. Ένας άνθρωπος μπορεί να έχει τις ανωτέρω δεξιότητες εφόσον νιώθει καλά αρχικά με τον εαυτό του, νιώθει ασφάλεια και δεν προβάλλει φοβίες και ανασφάλειες στο ξένο και το άγνωστο, είτε είναι άλλο φύλο, άλλη εθνικότητα, άλλη θρησκεία, άλλος σεξουαλικός προσανατολισμός.

# data[].attributes.headline
Κριαρά Μαριάννα

# data[].attributes.subject
Κριαρά Μαριάννα

# data[].attributes.body
Στο φροντιστήριο όπου εργάζομαι, διδάσκω σε παιδιά από διάφορες χώρες, όπως Αλβανία, Σερβία, Νιγηρία και Γεωργία. Αυτό από μόνο του δημιουργεί αρκετές προκλήσεις στη διαπολιτισμική επικοινωνία. Η συμμετοχή τους και ο τρόπος με τον οποίο αντιλαμβάνονται τα όσα συμβαίνουν στην τάξη διαφέρει από παιδί σε παιδί και πολλές φορές έχει να κάνει και με την νοοτροπία της οικογένειας και του πολιτισμικού τους υπόβαθρου. Σε διάφορες στιγμές υπάρχουν εκφράσεις και σχόλια τα οποία δεν γίνονται εύκολα αντιληπτά και δεν τα κατανοούν. Σε αυτές τις περιπτώσεις χρειάζεται προσοχή προκειμένου να μη δημιουργηθούν παρεξηγήσεις. Αντιστοίχως, πολλές φορές θέλουν να μας πουν πως κάνουν κάτι διαφορετικό στην χώρα/κουλτούρα τους. Ακόμη και αυτό θέλει έλεγχο και μέτρο.

Επιπλέον, πιστεύω πως οι πιο κρίσιμες δεξιότητες διαπολιτισμικής επικοινωνίας για το δικό μου επάγγελμα είναι η ενσυναίσθηση, η υπομονή και η προσαρμοστικότητα. Είναι σημαντικό να μπορείς να “μπαίνεις στα παπούτσια” του μαθητή και να κατανοείς πώς βλέπει ο ίδιος τη διαδικασία μάθησης. Επίσης, χρειάζεται ανοιχτό μυαλό και διάθεση να μαθαίνεις κι εσύ από τους μαθητές σου, όχι μόνο γλωσσικά, αλλά και πολιτισμικά. Αυτό βοηθά να χτίζεται εμπιστοσύνη και ένα πιο φιλικό, ασφαλές κλίμα στην τάξη, στο οποίο νιώθουν όλοι αποδεκτοί.

# data[].attributes.headline
Σοφία Μπόσκου

# data[].attributes.subject
Σοφία Μπόσκου

# data[].attributes.body
Το περιβάλλον της εκπαίδευσης αποτελεί ένα χώρο κατεξοχήν πολυπολιτισμικών συναντήσεων και αλληλεπιδράσεων, λαμβάνοντας υπόψη το ψηφιδωτό των σύγχρονων κοινωνιών. Φυσικό επόμενο είναι να προκύπτουν καθημερινά προκλήσεις προς διαχείριση και αναστοχασμό, τόσο σχετικά με τα άτομα νεαρής ηλικίας όσο και με ενήλικες, άλλες φορές με την ιδιότητα του μαθητή αλλά και του γονέα/κηδεμόνα.

α) Ενδεικτικές προκλήσεις μπορεί να αφορούν:

-η αντίληψη για την εκπαιδευτική διαδικασία ανάλογα με τον πολιτισμικό υπόβαθρο και το πλαίσιο αξιών και αρχών που φέρει ο κάθε συμμετέχων/-ουσα και οι προσδοκίες του κάθε γονέα/κηδεμόνα

-η αντίληψη για τον τρόπο επικοινωνίας, τόσο της λεκτικής (τύποι ευγένειας/χιούμορ) αλλά κυρίως της μη λεκτικής που αφορά σε κινήσεις/μορφασμούς

-η αντίληψη για το διδακτικό υλικό ιδιαίτερα αναφορικά με ευαίσθητα ζητήματα φύλου, θρησκείας, ηθών/συνηθειών, παραδόσεων, καθημερινότητας

-η αντίληψη της συνεργασίας με συμμαθητές/συμμαθήτριες (ομαδική/συνεργατική μάθηση)

- η αντίληψη για τη ποικιλομορφία στις μαθησιακές ικανότητες, για τη διαχείρηση συγκρούσεων και της διαφορετικότητας

β) Καθοριστικής σημασίας είναι οι δεξιότητες διαπολιτισμικής επικοινωνίας για την εξέλιξη του/της εκπαιδευτικού και τον συντονισμό του/της με τα σύγχρονα δεδομένα της κοινωνίας. Κάποιες από τις κρίσιμες ικανότητες διαπολιτισμικής επικοινωνίας του/της εκπαιδευτικού είναι:

- η ενσυναίσθηση, η προσπάθεια κατανόησης της θέσης και των συναισθημάτων του άλλου

- η ισότιμη ορατότητα των μελών μιας τάξης, με σεβασμό, ενδιαφέρον, ανοχή και υπομονή, χωρίς προκαταλήψεις, στερεότυπα και αποκλεισμούς

- η προσαρμοστικότητα και ευελιξία στις ανάγκες μιας τάξης

- η διαπολιτισμική ευαισθησία και επίγνωση

-ο αναστοχασμός ως βάση εξέλιξης για όλα τα παραπάνω

# data[].attributes.headline
Οδηγίες ανάρτησης εργασιών

# data[].attributes.subject
Οδηγίες ανάρτησης εργασιών

# data[].attributes.body
**Σκεφτείτε το (μελλοντικό) επαγγελματικό σας περιβάλλον ή τις τρέχουσες σπουδές σας.

(α) Πού συναντάτε ή θα συναντήσετε προκλήσεις διαπολιτισμικής επικοινωνίας;

(β) Ποιες δεξιότητες διαπολιτισμικής επικοινωνίας θεωρείτε πιο κρίσιμες για επιτυχία στο δικό σας πεδίο;

**Εδώ μπορείτε να αναρτάτε τις απαντήσεις σας!

1. Πατάτε το μπλε + κάτω δεξιά.

2. Γράφετε τα στοιχεία σας στον τίτλο της ανάρτησης (Ονοματεπώνυμο φοιτητή/ήτριας ή μελών της ομάδας).

3. Προσθέτετε το κείμενό σας και αν θέλετε συνοδευτικό αρχείο, υπερσύνδεσμο ή φωτογραφία.

4. Πατάτε δημοσίευση.

Χάρις-Όλγα Παπαδοπούλου

Σοφία Τσακαλίδου

# data[].attributes.headline
Βασιλική Κονταργύρη

# data[].attributes.subject
Βασιλική Κονταργύρη

# data[].attributes.body
Ως καθηγήτρια Αγγλικών στην Ελλάδα έχω έρθει αντιμέτωπη με τάξεις σχετικά πολυπολιτισμικές. Μπορεί δηλαδή να υπάρχουν μαθητές διαφορετικών εθνικοτήτων ή θρησκευτικών πεποιθήσεων και πολλές φορές βλέπω ότι είναι πιθανο να προκύψουν άβολες στιγμές σχετικά με το τι περιμένουν από μένα ως δασκάλα τους (τον ρόλο μου δηλαδή) ή να έχουν διαφορετικές αντιλήψεις για το πως πρέπει να συμπεριφέρονται και τι απαιτείται από αυτούς. Επίσης, η Αγγλική, ως διεθνής γλώσσα, χρησιμοποιείται από ανθρώπους διαφορετικών χωρών με διαφορετικές προφορές και πολιτισμικά στοιχεία, γεγονός που απαιτεί προετοιμασία των μαθητών για πολυπολιτισμική επικοινωνία. Σχετικά με δεξιότητες ΔΕ που είναι για μένα πολύ σημαντικές, θα μπορούσα να αναφέρω την πολιτισμική επίγνωση, την κατανόηση δηλαδή τόσο της δικής μου κουλτούρας όσο και των πολιτισμικών διαφορών που επηρεάζουν την επικοινωνία, τις αξίες και τη συμπεριφορά των μαθητών και τις δεξιότητες ενσυναίσθησης και πολιτισμικής ευαισθησίας, ώστε να μπορώ να δημιουργώ ένα μαθησιακό περιβάλλον χωρίς αποκλεισμούς, όπου όλοι οι μαθητές θα νιώθουν αποδεκτοί και σεβαστοί, ανεξάρτητα από το πολιτισμικό τους υπόβαθρο.

# data[].attributes.headline
Καρακίτσου Ελένη - Ζέρ

# data[].attributes.body
Καρακίτσου Ελένη - Ζέρβα Μαρία Ματίνα

Η σύγχρονη κοινωνία απαρτίζεται από ένα πολυπολιτισμικό παζλ διαφορετικών εθνικοτήτων, γλωσσών και πολιτισμών. Κάθε μέρα είναι και μια νέα πρόκληση και μια νέα ίσως γνωριμία με τον πολιτισμό ανθρώπων, που δεν έχουμε έρθει ίσως και ποτέ σε επαφή. Έτσι λοιπόν καλούμαστε μέσα από την διαμόρφωση της σημερινής κοινωνίας να αναπτύξουμε την έννοια και τις αρχές της διαπολιτισμικότητας. Ένα απλό παράδειγμα θα ήταν ακόμα και τα ψώνια μας σε ένα ασιατικό μαγαζί ή πχ το γεύμα μας σε ένα ρώσικο. Πως θα πρέπει να συμπεριφερθούμε εκεί; Θα πρέπει ίσως να ακολουθήσουμε διαφορετικούς κανόνες επικοινωνίας ; Ίσως ναι αλλά ίσως και οχι. Αναπτύσσοντας τις γνώσεις μας στη διαπολιτισμικότητα ανοίγουμε ένα νέο παράθυρο γνώσεων. Ένα εγχειρίδιο θα μπορούσε να πει κανείς διαχείρισης της νέας τάξης πραγμάτων, απόρροια της παγκοσμιοποιήσης, της προσφυγίας και ίσως και των κοινωνικών διακρίσεων κτλ.

Αναφορικά με το δικό μας επάγγελμα ούσες και οι δυο καθηγήτριες της γερμανικής γλώσσας διακρίνουμε πολύ συχνά στη δουλειά μας την ανάγκη διερεύνησης των πολιτισμικών μας γνώσεων. Μαθητές/τριες μας είναι πολλές φορές άνθρωποι που προέρχονται από διαφορετικό πολιτισμικό υπόβαθρο από εμάς. Έτσι λοιπόν αυτόματα στο μάθημα μας υπάρχουν 3 πολυτισμικά υπόβαθρα. Το δικό μας, του/της μαθητή/τρια μας και του περιβάλλοντος γύρω μας. Από την πλεύρα μας οφείλουμε να διευρυνήσουμε και να μελετήσουμε και τα 3 υπόβαθρα ώστε να υπάρξει ένας αρμονικός συνδυασμός αυτών στο μάθημα με στόχο την πολιτισμική διευκόλυνση του/της μαθητή/τρια και την εξέλιξη του/της